Pirkimo sąlygų 8 priedas ,,Sutarties projektas“

**VIEŠOJO PIRKIMO–PARDAVIMO SUTARTIS**

**Viešoji įstaiga Šilutės ligoninė,** juridinio asmens kodas 277329430, kurios registruota buveinė yra Rusnės g.1, Šilutė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama tinkamus įgaliojimus turinčio asmens, veikiančio jam suteiktų įgaliojimų apimtyje (toliau – **Perkančioji organizacija**),

ir

**\_\_\_\_\_\_\_\_\_\_\_**, juridinio asmens kodas \_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama tinkamus įgaliojimus turinčio asmens, veikiančio jam suteiktų įgaliojimų apimtyje (toliau – **Tiekėjas**),

toliau kartu šioje viešojo pirkimo–pardavimo sutartyje vadinami „**Šalimis**“, o kiekvienas atskirai – „**Šalimi**“,

gavę ir aptarę informaciją, susijusią su teikiamų paslaugų prigimtimi, jų tiekimo sąlygomis, paslaugų kaina, paslaugų teikimo terminais, galimomis pasekmėmis, bei kitokią informaciją, turinčią įtakos Perkančiosios organizacijos apsisprendimui sudaryti sutartį,

vadovaudamiesi Perkančiosios organizacijos įgyvendinamo viešojo pirkimo (toliau – **Pirkimas**) rezultatais (pirkimo pavadinimas: Pacientų pervežimo GMP automobiliais paslaugos, sprendimo sudaryti viešojo pirkimo–pardavimo sutartį data: 20\_\_ m. \_\_\_\_\_\_\_\_\_\_ \_\_ d.), pirkimo Nr.\_\_\_\_\_\_\_, vykdyto vadovaujantis Lietuvos Respublikos viešųjų pirkimų įstatymu (toliau – **VPĮ**), Lietuvos Respublikos civiliniu kodeksu (toliau – **CK**),

atsižvelgdami į Perkančiosios organizacijos įgyvendinamo Pirkimo dokumentuose nustatytas sąlygas, sudarė šią viešojo pirkimo–pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų.

**I SKYRIUS**

**SUTARTIES DALYKAS**

1. Sutarties dalykas yra greitosios medicinos pagalbos paslaugos (toliau – **Paslaugos**). Teikiamų paslaugų apimtis, kokybė bei kiti paslaugoms keliami reikalavimai apibrėžti techninėje specifikacijoje (Sutarties 1 priedas).
2. Perkamų Paslaugų sąrašas yra nurodytas Sutarties 10 punkte.
3. Paslaugų BVPŽ kodas – 85143000 Greitosios pagalbos paslaugos.
4. Paslaugų teikimo vieta – Lietuvos Respublikos teritorija.
5. Paslaugų suteikimo terminas – 36 mėnesiai nuo Sutarties įsigaliojimo dienos.
6. Šios Sutarties sudarymo diena laikoma diena, kai Sutartį pasirašo abi Šalys.

**II SKYRIUS**

**SUTARTIES KAINODAROS TAISYKLĖS IR MOKĖJIMO SĄLYGOS**

1. Šiai Sutarčiai yra taikoma fiksuoto įkainio kainodara, kaip tai numatyta Kainodaros taisyklių nustatymo metodikoje, patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) (toliau – **Kainodaros taisyklės**).
2. Pradinės sutarties vertė – 60.000,00 Eur be pridėtinės vertės mokesčio (toliau – **PVM**).
3. Perkančioji organizacija neįsipareigoja nupirkti paslaugų už visą Sutarties pradinę vertę, numatytą šios Sutarties 8 punkte bei Tiekėjo pasiūlyme.
4. Sutarties Paslaugų įkainiai:

|  |  |  |  |
| --- | --- | --- | --- |
| **Nr.** | **Paslaugų pavadinimas** | **Mato vnt.** | **Įkainis Eur/val.** |
| **1** | **2** | **3** | **4** |
| 1. | Pradinio gyvybės palaikymo greitosios medicinos pagalbos brigados vykdomas pacientų pervežimas. | Val. |  |
| 2. | Pažangaus gyvybės palaikymo greitosios medicinos pagalbos brigados vykdomas pacientų pervežimas. | Val. |  |

1. Į Sutarties įkainius yra įskaičiuotos visos Paslaugų įkainio sudedamosios dalys, visos Tiekėjo patiriamos išlaidos ir mokesčiai (įskaitant ir sąskaitų pateikimo informacinės sistemos „E. sąskaita“ priemonėmis išlaidas). Jokios papildomos Tiekėjo išlaidos nebus apmokamos ar kompensuojamos.
2. Mokėjimai atliekami eurais tokia tvarka:
   1. Perkančioji organizacija su Tiekėju už faktiškai laiku ir kokybiškai suteiktas paslaugas atsiskaitys pagal Sutartyje nurodytus įkainius per 30 dienų nuo sąskaitos faktūros pateikimo dienos.
3. Sąskaitos-faktūros pateikiamos naudojantis informacine sistema „SABIS“.
4. .Perkančioji organizacija už suteiktas Paslaugas su Tiekėju atsiskaito mokėjimo pavedimu į Tiekėjo sąskaitoje faktūroje nurodytą banko sąskaitą.
5. Numatoma atlikti tarpinius mokėjimus. Tarpiniai mokėjimai atliekami vadovaujantis Tiekėjo pateiktomis sąskaitomis faktūromis. Kiekvieno tarpinio mokėjimo suma nustatoma pagal faktiškai suteiktų Paslaugų kiekį ir jų vertę.

**III SKYRIUS**

**PIRKIMO SUTARTIES ŠALIŲ TEISĖS IR PAREIGOS**

1. **Tiekėjas įsipareigoja**:
   1. kokybiškai suteikti visas šioje sutartyje ir jos prieduose numatytas Paslaugas nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
   2. bendradarbiauti su Perkančiąja organizacija visos Sutarties vykdymo metu ir nedelsdamas raštu informuoti Perkančiąja organizacija apie bet kokias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais arba gali turėti įtakos teikiamų Paslaugų apimčiai ir (ar) kokybei;
   3. ne vėliau kaip likus 10 darbo dienų iki paslaugų suteikimo termino pabaigos, informuoti Perkančiąją organizaciją apie ketinimą baigti teikti visas sutartyje numatytas paslaugas;
   4. užtikrinti iš Perkančiosios organizacijos Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
   5. nenaudoti Perkančiosios organizacijos Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Perkančiosios organizacijos sutikimo;
   6. užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Tiekėjo specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingas norint kokybiškai ir laiku teikti Paslaugas;
   7. Perkančiajai organizacijai raštu paprašius, grąžinti visus iš Perkančiosios organizacijos gautus, Sutarčiai vykdyti reikalingus dokumentus;
   8. remtis subtiekėjais, kurie nurodyti Pasiūlyme, jeigu vykdant Sutartį jie pasitelkiami: **(pavadinimai)**; taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų;
   9. remtis specialistais, kurie nurodyti Pasiūlyme bei tais, kurie papildomai įtraukti Sutarties vykdymo metu arba yra pakeisti, laikantis šios Sutarties reikalavimų;
   10. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai. Nauji subtiekėjai pasitelkiami arba esami subtiekėjai keičiami šios Sutarties 24-29 punktuose nustatyta tvarka.
   11. vykdant Sutartį, sąskaitą faktūrą atitinkančią Europos elektroninių sąskaitų faktūrų standartą teikti Tiekėjo pasirinktomis priemonėmis. Europos elektroninių sąskaitų faktūrų standarto neatitinkančią sąskaitą faktūrą teikti naudojantis informacinės sistemos „E. sąskaita“ priemonėmis;
   12. rūpestingai tvarkyti sąskaitas, įrašus ir kvitus, susijusius su Perkančiosios organizacijos vykdomais mokėjimais pagal šią Sutartį. Perkančiosios organizacijos prašymu Tiekėjas pateikia Perkančiajai organizacijai ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Tiekėjas pateikia visus paaiškinimus, susijusius su išlaidomis, kurias Perkančioji organizacija prašo paaiškinti;
   13. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2. **Tiekėjas turi teisę**:
   1. gauti Paslaugų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;

17.2.jei Perkančioji organizacija naudojasi Sutarties 19.3 punkte įtvirtinta tiesioginio atsiskaitymo su subtiekėjais galimybe, Tiekėjas turi teisę prieštarauti nepagrįstiems mokėjimams subtiekėjams;

17.3.Tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

17.4.Tiekėjas gali atsisakyti teikti Paslaugas pagal Perkančiosios organizacijos pateiktą prašymą telefonu, jeigu prašyme numatytu paslaugos teikimo laikotarpiu Tiekėjas neturės laisvų GMP brigadų.

1. **Perkančioji organizacija įsipareigoja**:
   1. laiku priimti iš Tiekėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;
   2. nedelsiant pranešti Tiekėjui apie Sutarties sąlygų pažeidimą, kai tik toks pažeidimas yra nustatomas;
   3. patikrinti pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami) šioje Sutartyje nustatyta tvarka keičiamų arba naujai pasitelkiamų subtiekėjų;
   4. sudaryti Tiekėjui visas sąlygas, suteikti informaciją ar dokumentus, būtinus Paslaugoms teikti;
   5. ne vėliau kaip per 3 darbo dienas nuo Sutarties 16.10 punkte nurodytos informacijos gavimo raštu, informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Perkančiajai organizacijai per 3 darbo dienas.
2. **Perkančioji organizacija turi teisę**:
   1. reikalauti, jog tinkamai, laiku ir kokybiškai būtų teikiamos paslaugos, prižiūrėti paslaugų teikimą bei teikti pastabas dėl jų teikimo, taip pat žodžiu ir raštu nurodyti Tiekėjui teikiamų paslaugų trūkumus ir (ar) neatitikimus; reikalauti, kad jie būtų pašalinti per protingą terminą;
   2. tais atvejais, kai Tiekėjas nesiremia subtiekėjo pajėgumais, Perkančioji organizacija, siekdama užtikrinti tinkamą VPĮ 17 straipsnio 2 dalies 2 punkto nuostatų įgyvendinimą ir vadovaudamasi pirkimo dokumentuose nustatytais reikalavimais, gali patikrinti, ar nėra šio pirkimo dokumentuose nurodytų Tiekėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pagal pirkimo dokumentuose nustatytą pašalinimo pagrindą, Perkančioji organizacija reikalauja, kad Tiekėjas per Perkančiosios organizacijos nustatytą terminą pakeistų minėtą subtiekėją kitu, reikalavimus atitinkančiu subtiekėju;
   3. tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Perkančioji organizacija, Tiekėjas ir jo subtiekėjas (-ai).
   4. Perkančioji organizacija turi visas šios Sutarties bei Lietuvos Respublikoje galiojančių teisės aktų numatytas teises.

**IV SKYRIUS**

**SUTARTIES ĮVYKDYMO UŽTIKRINIMAS**

1. Sutarties tinkamas įvykdymas yra užtikrintas netesybomis – 5 proc. bauda nuo Sutartyje numatytos Pradinės sutarties vertės.
2. Sutarties įvykdymo užtikrinimu garantuojama, kad Perkančiajai organizacijai bus atlyginti nuostoliai, atsiradę Tiekėjui dėl jo kaltės pažeidus Sutartį.
3. Jei Tiekėjas nevykdo savo sutartinių įsipareigojimų ar vykdo juos netinkamai, Perkančioji organizacija pareikalauja sumokėti Sutarties 20 punkte numatyto procentinio dydžio baudą nuo neįvykdytos arba netinkamai įvykdytos Sutarties dalies vertės. Prieš pateikdama reikalavimą sumokėti baudą, Perkančioji organizacija įspėja apie tai Tiekėją, nurodydama, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą.
4. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis. Sutarties 20 punkte nurodyto procentinio dydžio bauda skaičiuojama nuo neįvykdytos ar netinkamai įvykdytos Sutarties dalyko sudėtinės dalies kainos.

**V SKYRIUS**

**SUBTIEKĖJŲ** **IR SPECIALISTŲ KEITIMO PAGRINDAI IR TVARKA**

1. Tiekėjas prisiima visą atsakomybę, susijusią su specialistų darbo sąlygų reguliavimu, bei užtikrina, kad nustatant darbo laiką bus atsižvelgta į Paslaugų specifiką.
2. Tiekėjas negali keisti Sutarties 16.8 ir 16.9 punktuose nurodyto (-ų) subtiekėjo (-ų) ir (ar) Pasiūlyme nurodyto (-ų) specialisto (-ų) visą Sutarties laikotarpį be raštiško Perkančiosios organizacijos sutikimo. Keičiamas (-i) subtiekėjas (-ai) ir (ar) specialistas (-ai) turi neturėti pašalinimo pagrindų ir turėti ne žemesnę, nei nurodyta Pirkimo dokumentuose, kvalifikaciją bei pateikti tai įrodančius dokumentus, taip pat užtikrinti sklandų darbų perdavimą ir perėmimą. Subtiekėjas (-ai) ir (ar) specialistas (-ai) gali būti keičiamas (-i) tik šiais atvejais:
   1. kai subtiekėjas (-ai) bankrutuoja, yra likviduojamas ar susidaro analogiška situacija;
   2. kai subteikėjas (-ai) ir (ar) specialistas (-ai) dėl objektyvių priežasčių (nutrūkus teisiniams santykiams su Tiekėju, subtiekėjui ir (ar) specialistui atsisakius teikti Paslaugas, specialistui išėjus atostogų, susirgus, susižeidus, mirus ir pan.) nebegali teikti visų ar dalies Sutartyje nurodytų Paslaugų.
3. Tiekėjas, siekdamas pakeisti subtiekėją (-us) ir (ar) specialistą (-us), turi raštu informuoti Perkančiąja organizaciją prieš 3 darbo dienas ir gauti Perkančiosios organizacijos raštišką sutikimą. Perkančiajai organizacijai sutikus su subtiekėjo (-ų) ir (ar) specialisto (-ų) pakeitimu, Perkančioji organizacija su Tiekėju raštu sudaro susitarimą dėl subtiekėjo (ų) ir (ar) specialisto (-ų) pakeitimo. Šis susitarimas yra neatskiriama Sutarties dalis.
4. Jeigu Perkančioji organizacija yra pagrįstai nepatenkinta Tiekėjo paskirtu specialistu (-ais), Tiekėjas Perkančiosios organizacijos raštišku prašymu privalo nedelsdamas pakeisti tokį (-ius) asmenį (-is). Keičiamas (-i) asmuo (-enys) turi būti ne žemesnės kvalifikacijos, nei nustatyta Pirkimo dokumentuose bei pateikiami specialisto (-ų) kvalifikaciją įrodantys dokumentai.
5. Jeigu Tiekėjas sutarties vykdymo metu nori pasitelkti naujus subtiekėjus, kurie nebuvo nurodyti Tiekėjo pasiūlyme, jis privalo apie tai raštu informuoti Perkančiąja organizaciją bei kartu su informacija apie naujus subtiekėjus pateikti ir subtiekėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami).
6. Subtiekėjo (-ų) ir (ar) specialisto (-ų) keitimo tvarkos pažeidimas laikomas esminiu Sutarties pažeidimu.

**VI SKYRIUS**

**ŠALIŲ ATSAKOMYBĖ**

1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
2. Neatlikus apmokėjimo nustatytais terminais dėl Perkančiosios organizacijos kaltės, Tiekėjo pareikalavimu Perkančioji organizacija privalo sumokėti Tiekėjui už kiekvieną uždelstą dieną 0,02 proc., delspinigių nuo laiku neapmokėtos sumos už kiekvieną uždelstą dieną.
3. Jei Tiekėjas nesuteikia Paslaugų šioje Sutartyje ir jos prieduose nustatytais terminais, Perkančioji organizacija be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,02 proc. dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 5 proc. Pradinės sutarties vertės.
4. Jei apskaičiuoti delspinigiai viršija 5 proc. Pradinės sutarties vertės, Perkančioji organizacija, prieš tai raštu įspėjusi Tiekėją:
   1. išskaičiuoja delspinigių sumą iš Tiekėjui mokėtinų sumų ir (arba);
   2. reikalauja sumokėti baudą ir (arba);
   3. nutraukia Sutartį.
5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

**VII SKYRIUS**

**NENUGALIMOS JĖGOS APLINKYBĖS (FORCE MAJEURE)**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

1. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
2. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII SKYRIUS**

**KONFIDENCIALUMO ĮSIPAREIGOJIMAI**

1. Perkančioji organizacija Tiekėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Sutarties sudarymo ar šio Sutarties pakeitimo, bet ne vėliau kaip iki pirmojo mokėjimo pagal jį pradžios, skelbia viešai.
2. Konfidencialumo įsipareigojimai Sutarties Šalims nustatomi vadovaujantis VPĮ 20 straipsniu.

**IX SKYRIUS**

**ASMENS DUOMENŲ APSAUGA**

1. Šalys, sudarydamos Sutartį, patvirtina suprantančios, kad vykdant Sutartį yra tvarkomi asmens duomenys.
2. Šalys įsipareigoja:
   1. Laikytis Lietuvos Respublikos asmens duomenų apsaugos įstatymo, Bendrojo duomenų apsaugos reglamento (ES) 2016/679 (toliau - Reglamentas) ir kitų teisės aktų, reglamentuojančių asmens duomenų tvarkymą, reikalavimų;
   2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus;
   3. užtikrinti galimybes duomenų subjektams naudotis savo teisėmis pagal Reglamentą;
   4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;
   5. tinkamai informuoti fizinius asmenis (savo darbuotojus), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais. Fiziniai asmenys turi būti informuojami iki jų pasitelkimo Sutarties vykdymui arba iki jų duomenų perdavimo kitai Šaliai momento.

**X SKYRIUS**

**SUTARTIES PAKEITIMAI, PERŽIŪROS SĄLYGOS**

1. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatyta tvarka.
2. Sudarytos Sutarties Šalis gali būti pakeista VPĮ 89 straipsnio 1 dalies 4 punkte numatytais atvejais.
3. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 dienų ir kitai Šaliai pateikti motyvuotą raštišką atsakymą.
4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
5. Sutarties kaina Sutarties galiojimo laikotarpiu bus peržiūrimi tokiomis sąlygomis:
   1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
   2. Tiekėjui mokėtinos sumos gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso (toliau – **Indeksas**) reikšmė pakinta daugiau kaip 0,05 per bet kurį Sutarties vykdymo laikotarpį.
   3. Sutarties kaina perskaičiuojama dėl Indekso pokyčio, pagal Sutartį neišpirktą vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

*K = IPb / IPr*

*Kur:*

*K – Indekso pokyčio koeficientas;*

*IPr – Indekso reikšmė laikotarpio pradžioje;*

*IPb – Indekso reikšmė laikotarpio pabaigoje;*

Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniosios sąskaitos faktūros pateikimo diena.

* 1. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, kai Sutarčiai taikoma fiksuotos kainos su peržiūra kainodara, arba perskaičiuotus fiksuotus įkainius, kai Sutarčiai taikoma fiksuoto įkainio su peržiūra kainodara, perskaičiuotą Pradinės sutarties vertę bei kitą perskaičiavimui reikšmingą informaciją.
  2. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma paslaugoms, kurios yra įtraukiamos į sąskaitas faktūras, Tiekėjo pateikiamas po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti sąskaitų faktūrų pateikimas, Tiekėjas turi teisę arba (a) pateikti sąskaitą faktūrą su neperskaičiuotomis kainomis (įkainiais) ir perskaičiavimą atlikti kitoje sąskaitoje faktūroje, arba (b) sustabdyti sąskaitos faktūros pateikimą iki bus perskaičiuotos kainos (įkainiai).
  3. Pirmoji Sutarties kainos peržiūra gali būti atliekama ne anksčiau nei po 3 mėnesių po Sutarties įsigaliojimo ir po to Sutarties kainos peržiūrėjimo dažnumas nėra ribojamas.
  4. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
  5. Jeigu Tiekėjas vėluoja dėl priežasčių, dėl kurių Tiekėjas neįgyja teisės į terminų pratęsimą, tokiu atveju kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

**XI SKYRIUS**

**SUTARTIES PAŽEIDIMAS**

1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
2. Vienai Sutarties Šaliai pažeidus Sutartį, nukentėjusioji Šalis turi teisę:
   1. reikalauti kitos Šalies vykdyti sutartinius įsipareigojimus;
   2. reikalauti atlyginti nuostolius;
   3. reikalauti sumokėti Sutarties 31 ir 32 punktuose nustatytus delspinigius;
   4. reikalauti sumokėti Sutarties 20-23 punktuose nustatytą baudą;
   5. reikalauti sumažinti kainą, neįvykdyta ar netinkamai įvykdyta Paslaugų verte;
   6. nutraukti Sutartį;
   7. taikyti kitus Lietuvos Respublikos teisės aktų nustatytus teisių gynimo būdus.
3. Tiekėjas negali perleisti visų ar dalies savo įsipareigojimų pagal šią Sutartį be išankstinio raštiško Perkančiosios organizacijos sutikimo.
4. Tiekėjas turi nedelsiant pranešti Perkančiajai organizacijai apie bet kokius esminius Tiekėjo planuojamus teisinio statuso pasikeitimus, patvirtinant, kad prielaidos, būtinos Sutarčiai vykdyti, nenustojo galioti.
5. Šioje Sutartyje esminėmis sąlygomis laikoma:
   1. Sutarties dalykas;
   2. Sutarties kaina ir kainodaros taisyklės;
   3. apmokėjimo sąlygos ir tvarka;
   4. Paslaugų suteikimo terminas (-ai);
   5. subtiekėjo (-ų), specialisto (-ų) keitimo tvarka;
   6. reikalavimai, susiję su Sutarties įvykdymo užtikrinimo pateikimu (pavyzdžiui, pratęsus paslaugų teikimo terminą, nepateikiamas naujas sutarties įvykdymo užtikrinimas);
6. Sutarties 51 punkte numatytų sąlygų pažeidimas laikomas esminiu Sutarties pažeidimu.

**XII SKYRIUS**

**SUTARTIES NUTRAUKIMAS**

1. Sutartis gali būti nutraukiama VPĮ 90 straipsnyje numatytais atvejais.
2. Sutartis gali būti nutraukiama raštišku Šalių susitarimu.
3. Perkančioji organizacija, įspėjusi Tiekėją prieš 14 kalendorinių dienų, gali nutraukti Sutartį šiais atvejais:
   1. kai Tiekėjas nevykdo savo sutartinių įsipareigojimų;
   2. kai Tiekėjas suteikia netinkamos kokybės Paslaugas ir per pagrįstai nustatytą laikotarpį neįvykdo Perkančiosios organizacijos nurodymo ištaisyti netinkamai įvykdytus arba neįvykdytus sutartinius įsipareigojimus;
   3. kai Tiekėjas perleidžia Sutartį be Perkančiosios organizacijos žinios;
   4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
   5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis;
   6. kai Perkančioji organizacija šios Sutarties vykdymui negauna finansavimo;
   7. kai Paslaugos tampa nebereikalingos.
4. Tiekėjas, prieš 14 kalendorinių dienų įspėjęs Perkančiąją organizaciją, gali nutraukti sutartį, jei:
   1. Perkančioji organizacija dėl savo kaltės nevykdo savo sutartinių įsipareigojimų.
5. Jei Sutartis nutraukiama ne dėl Tiekėjo kaltės, nutraukimo atveju Perkančioji organizacija sumoka Tiekėjui suteiktų Paslaugų vertę iki Sutarties nutraukimo. Tiekėjas neturi teisės į kokios nors patirtos žalos kompensaciją.
6. Perkančioji organizacija po Sutarties nutraukimo turi kiek galima greičiau patvirtinti suteiktų Paslaugų vertę. Taip pat parengiama ataskaita apie Sutarties nutraukimo dieną esančią Tiekėjo skolą Perkančiajai organizacijai ir Perkančiosios organizacijos skolą Tiekėjui.
7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
8. Jei Sutartis nutraukiama Perkančiosios organizacijos iniciatyva dėl Tiekėjo kaltės, Perkančiosios organizacijos patirti nuostoliai ar išlaidos išieškomi išskaičiuojant juos iš Tiekėjui mokėtinų sumų. Taip pat Perkančioji organizacija įgyja teisę pasinaudoti sutarties įvykdymo užtikrinimu, numatytu Sutarties 20-23 punktuose.

**XIII SKYRIUS**

**GINČŲ NAGRINĖJIMO TVARKA**

1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

**XIV SKYRIUS**

**SUTARTIES ĮSIGALIOJIMAS IR PABAIGA**

1. Sutartis įsigalioja, kai Sutartį pasirašo abi Sutarties šalys.
2. Sutartis galioja iki visiško Sutarties Šalių įsipareigojimų įvykdymo, bet ne ilgiau kaip 37 mėn. nuo sutarties įsigaliojimo.

**XV SKYRIUS**

**ASMENYS, ATSAKINGI UŽ SUTARTIES VYDYMĄ, IR KITOS BAIGIAMOSIOS NUOSTATOS**

1. Asmenys, atsakingi už Sutarties vykdymą:

|  |  |  |
| --- | --- | --- |
|  | **Perkančiosios organizacijos atstovas** | **Tiekėjo atstovas** |
| **1** | **2** | **3** |
| Vardas ir pavardė |  |  |
| Adresas |  |  |
| Viešojo fiksuoto telefono ryšio abonento numeris |  |  |
| Viešojo judriojo telefono ryšio abonento numeris |  |  |
| El. pašto adresas |  |  |
| Nacionalinės elektroninių siuntų pristatymo, naudojant pašto tinklą, informacinės sistemos Elektroninio pristatymo dėžutė |  |  |

1. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip per 2 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
2. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
3. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
4. Sutartis sudaryta lietuvių kalba elektroniniu būdu. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
5. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
   1. Sutarties 1 priedas „Techninė specifikacija“;

Viešojo pirkimo–pardavimo sutarties

1 priedas

**TECHNINĖ SPECIFIKACIJA**

|  |  |
| --- | --- |
| **TECHNINĖ SPECIFIKACIJA** | |
| **Nr.** | **Pavadinimas** |
| **1.1.** | **Pacientų pervežimas automobiliu su pradinio gyvybės palaikymo greitosios medicinos pagalbos brigada** |
| 1.1.1. | Pacientų pervežimo greitosios medicinos pagalbos automobiliais Lietuvos teritorijoje paslaugos apima pacientų pervežimo atvejus, iš Perkančiosios organizacijos į kitą asmens sveikatos priežiūros įstaigas (ASPĮ) tolimesniam gydymui, diagnostinėms, gydomosioms procedūroms ar tyrimams atlikti, į namus po stacionarinio gydymo. |
| 1.1.2. | Tiekėjas, teikdamas paslaugas, privalo laikytis LR Sveikatos apsaugos ministro 2007 lapkričio 6 d. įsakyme "Greitosios medicinos pagalbos paslaugų teikimo reikalavimai" Nr. V-895 (aktuali redakcija) nustatytų reikalavimų. |
| 1.1.3. | Tiekėjas teikdamas paslaugas, įsipareigoja laikytis teisės aktų reikalavimų, reglamentuojančių GMP brigadų aprūpinimą įranga, GMP automobilių techninę būklę, GMP brigadų sudėtį ir kt., garantuojančių kokybiškų asmens sveikatos priežiūros paslaugų teikimą. |
| 1.1.4. | Tiekėjo automobiliai privalo atitikti 2003 m. liepos 11 d. įsakymu Nr. V-673 ,,Dėl privalomų medicinos prietaisų, vaistų, asmeninių apsaugos priemonių, gelbėjimo ir apsaugos bei ryšio priemonių greitosios medicinos pagalbos transporto priemonėse sąrašo patvirtinimo“ (aktuali redakcija), patvirtintą privalomų medicinos prietaisų, vaistų, asmeninių apsaugos priemonių, gelbėjimo ir apsaugos bei ryšio priemonių greitosios medicinos pagalbos transporto priemonėse sąrašą, kuris taikomas GMP automobiliams |
| 1.1.5. | Paslaugos turi būti teikiamos, t.y. pacientai vežami iš Perkančiosios organizacijos padalinių 24 val. per parą, 7 dienas per savaitę, darbo ir poilsio dienomis. |
| **1.2.** | **Pacientų pervežimas automobiliu su pažangaus gyvybės palaikymo greitosios medicinos brigada** |
| 1.2.1. | Pacientų pervežimo greitosios medicinos pagalbos automobiliais Lietuvos teritorijoje paslaugos apima pacientų pervežimo atvejus, iš Perkančiosios organizacijos į kitą asmens sveikatos priežiūros įstaigas (ASPĮ) tolimesniam gydymui, diagnostinėms, gydomosioms procedūroms ar tyrimams atlikti, į namus po stacionarinio gydymo. |
| 1.2.2. | Tiekėjas, teikdamas paslaugas, privalo laikytis LR Sveikatos apsaugos ministro 2007 lapkričio 6 d. įsakyme "Greitosios medicinos pagalbos paslaugų teikimo reikalavimai" Nr. V-895 (aktuali redakcija) nustatytų reikalavimų. |
| 1.2.3. | Tiekėjas teikdamas paslaugas, įsipareigoja laikytis teisės aktų reikalavimų, reglamentuojančių GMP brigadų aprūpinimą įranga, GMP automobilių techninę būklę, GMP brigadų sudėtį ir kt., garantuojančių kokybiškų asmens sveikatos priežiūros paslaugų teikimą. |
| 1.2.4. | Tiekėjo automobiliai privalo atitikti 2003 m. liepos 11 d. įsakymu Nr. V-673 ,,Dėl privalomų medicinos prietaisų, vaistų, asmeninių apsaugos priemonių, gelbėjimo ir apsaugos bei ryšio priemonių greitosios medicinos pagalbos transporto priemonėse sąrašo patvirtinimo“ (aktuali redakcija), patvirtintą privalomų medicinos prietaisų, vaistų, asmeninių apsaugos priemonių, gelbėjimo ir apsaugos bei ryšio priemonių greitosios medicinos pagalbos transporto priemonėse sąrašą, kuris taikomas GMP automobiliams |

**PASLAUGŲ UŽSAKYMO TVARKA, APLINKOSAUGINIAI REIKALAVIMAI**

1. GMP paslaugos užsakomos \_\_\_\_\_\_\_ \_\_\_\_\_\_\_\_\_\_\_\_\_\_.
2. Šalys vykdydamos Sutartį turi laikytis šių aplinkosaugos reikalavimų - mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentai, kurie turi būti pasirašomi, turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1- 508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (4.4.4 p. pirkimo vykdytojas savarankiškai nustato aplinkos apsaugos kriterijus (4.4.4.1. p.).
3. Tiekėjas įsipareigoja laikytis aplinkosauginio principo – paslaugoms teikti naudojama mažiau ar visai nenaudojama pavojingųjų cheminių medžiagų, neteršiama aplinka ir nekeliamas pavojus sveikatai, t. y. tiekėjas įsipareigoja paslaugų teikimo metu susidariusias medicinines atliekas tvarkyti ir apskaityti laikydamasis aplinkos apsaugos reikalavimų. Tam patvirtinti tiekėjas turi turėti galiojančią sutartį dėl aplinkos apsaugos reikalavimus atitinkančios medicininių atliekų tvarkymo (GPAIS) apskaitos sistemos naudojimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_